### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Bjelolasica (1536 m)** |
| nedjelja, 31.01.2021. |
| **Polazak:** parkiralište Delta u 7 sati | **Povratak:** U večernjim satima |
| **Prijevoz:** osobna vozila | **Cijena:** 40 kn, plaća se vozaču u autu. |
| Opis: Molimo sve članove koji imaju auto da u njemu dođu na Deltu, gdje ćemo ukrcati članove bez auta.
Zimski uspon na Bjelolasicu je svojevrsna kreacija prekrasne prirode. Zaleđena stabla i puno snijega obilježavaju ovaj izlet.
Krećemo hodat iz Begovog Razdolja (1062 m).Najprije makadamskom cestom do Vrbovske poljane i nakon toga slijedi oštar uspon na vrh. Putem ćemo proći uz pl. sklonište Jakoba Mihelčića. Uspon traje oko 3 sata, bude li puno snijega i malo duži. Na samom vrhu uživamo u pogledu i pijemo topli čaj iz termosice. Silazak istim putem ili preko Žute poljane, odlučit ćemo na vrhu.
Sve skupa hodamo oko 6 sati.
Bude li puno leda samo planinari sa derezama ili žabicama mogu na vrh (ponesite tko ima).Topla odjeća i gamaše obavezne.
Ajme kako će nam biti lipo!Napomena:Prošle zime greben Bjelolasice je bio zaleđen i mogli su na vrh samo planinari sa derezama ili žabicama. Teško je predvidjeti što će biti ove godine, ali bilo bi dobro imati ih. U slučaju jakog leda pod vrhom tko ih ne bude imao ići će do granice leda. |
| **Težina staze:** srednje teška staza (6 sati) |
| **Oprema:** Zimska oprema za planinarenje, dereze ili žabice. |
| **Vodič(i):** Darko Tadej |
| **Prijave i informacije:** u tajništvu Društva do26.01.2021. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.